FRI FIGUR var per 2015 den eneste norske festivalen som viet sitt program til den visuelle scenekunstformen figurteater/dukketeater. Festivalarrangørene la vekt på å vise bredden og mangfoldet i norsk figurteater for både det hjemlige og et internasjonalt publikum. FRI FIGUR inviterte to eller tre internasjonale gjestespill til festivalen, og internasjonale teaterkapasiteter som ledet kurs- og workshops i eksempelvis dramaturgi, dukkeføring, bevegelse.